CELEX: 62009TN0373
Language: el
Date: 2009-09-25 00:00:00
Title: Υπόθεση T-373/09: Προσφυγή της 25ης Σεπτεμβρίου 2009 — El Corte Inglés κατά ΓΕΕΑ — Emilio Pucci International (Emidio Tucci)

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/56
            
         Προσφυγή της 25ης Σεπτεμβρίου 2009 — El Corte Inglés κατά ΓΕΕΑ — Emilio Pucci International (Emidio Tucci)
   (Υπόθεση T-373/09)
   2009/C 282/105
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: El Corte Inglés, SA (Μαδρίτη, Ισπανία) (εκπρόσωπος: J. Rivas Zurdo, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Emilio Pucci International BV (Άμστερνταμ, Κάτω Χώρες)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την απόφαση του δευτέρου τμήματος προσφυγών του ΓΕΕΑ, της 18ης Ιουνίου 2009, στις συνεκδικασθείσες υποθέσεις 770/2008-2 και 826/2008-2, καθόσον αυτή αρνείται, με τη μερική αποδοχή των προσφυγών της προσφεύγουσας και της αντιδίκου, την καταχώριση του κοινοτικού σήματος αριθ. 3 679 591 για τις κλάσεις 3, 18, 24, 25 και για «Είδη καθαρισμού· σύρμα καθαρισμού» στην κλάση 21.
            
         
               —
            
            
               Να επιτρέψει την καταχώριση του κοινοτικού σήματος αριθ. 3 679 591«EMIDIO TUCCI» στο σύνολό του.
            
         
               —
            
            
               Να καταδικάσει το καθού και, ενδεχομένως, τους παρεμβαίνοντες υπέρ του καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα.
   
   
      Σήμα προς καταχώριση: Εικονιστικό σήμα «EMIDIO TUCCI» (αίτηση υπ’ αριθ. 3 679 594), με ιδιόχειρους χαρακτήρες, για προϊόντα και υπηρεσίες των κλάσεων 1 έως 45.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: EMILIO PUCCI INTERNATIONAL B.V.
   
      Αντιταχθέν σήμα ή σημείο: Κοινοτικό σήμα «EMILIO PUCCI» αριθ. 203570 (κλάσεις 18 και 24), ιταλικά λεκτικά σήματα αριθ. 769250 (κλάσεις 3, 14, 18, 21, 24, 25 και 33) και αριθ. 274991 (κλάσεις 9, 12, 18, 20, 26, 27 και 34) και ιταλικό εικονιστικό σήμα αριθ. 275894 (κλάσεις 14, 18, 24 και 25).
   
      Απόφαση του τμήματος ανακοπών: Μερική αποδοχή της ανακοπής.
   
      Απόφαση του τμήματος προσφυγών: Μερική αποδοχή των προσφυγών που άσκησαν η προσφεύγουσα και η αντίδικος.
   
      Λόγοι ακυρώσεως: Εσφαλμένη ερμηνεία του άρθρου 8, παράγραφος 1, στοιχείο β’, και παράγραφος 5, του κανονισμού 207/2009.